text: 667: Osoo wal hin tuqin siree tokkorra buluun zinaa jedhamaa?
text: #000003
text: Gaaffii: Intala biyyaa baatee mana namaa hojjataa turte takka, bakka isiin hojjattuu baasee mana kiyyatti siree takka irra wajjiin bulle. Haata’utii intala tana osoo hin tuqin, ganamuma san maatii isiitti bilbilannee nikhaha hidhanne. Gaafas siree takkarra wajjiin buluun keenya nikhaha san ni balleessaa?
text: #000004
text: 1ffaa-Dubbiin intala waliin siree takka irra raftanii osoo hin tuqin buluun kee kun yoo dhugaa taate, halakan san yeroo dheeraa haasaya fedhii namaa kakaasuun wal cafaqaa buluun keessan; siree takka irra ajnabiyaa waliin buluun kee-dogongora.
text: #000005
text: 2ffaa- Kun hunduu tahee dhugumaan kan isiin heeydii hin qabaatin, Rabbumaaf jecha if qabdee walqunnamtii godhuu dhabuun kee ammoo ati milkooytee jirta. addatti ajrii guddaa Rabbii biraa qabda. Namni tokko osoo humna qabu, osoo haalli hundi mijaaheefii jiru Rabbii isaatiif jecha intala takka irratti hamtuu dalaguu irraa yoo if qabe, dalagaa gaarii dalagee jira. Rabbirraa ajrii kan argatu tahuu ragaan qissaa beekamaa jara sadeen goda keessatti balbalti isaanitti cufamteeti.
text: #000006
text: Haatahuu garuu siree takkarra ajanabiyaa waliin buluu keetiif, akkasumas intala hojii irraa baasuu keetiif dilooytee jirta. toowbadhuu Rabbiin kadhadhu. Sun dogongora guddaadha! Kanaa achitti Nikheenni keessan homa takkallee rakkoo hin qabu. Haatahuuti intala tana jabeefadhu, eega hajaa irraa fixattee booda quufe jettee kophatti isii hin gatin. Isiinis hojii amaanaa namaa dhiiftee bahuun sun dogongora guddaa waan taheef, towbattee gama Rabbii deebi’uun isirra jirti.
text: #000008